साम्या
न्यायशास्त्र के सन्दर्भ में साम्या (Equity) या 'सुनीति' कुछ कानूनी सिद्धान्तों का समुच्चय है जो कानून के कड़े प्रावधानों का पूरक है। साधारण न्याय के अनुसार, सब लोगों के साथ निष्पक्ष और समान भाव से किया जानेवाला व्यवहार। ऐतिहासिक रूप से देखें तो 'सुनीति' प्राकृतिक न्याय का वह अंश है, जो इंग्लैंड के न्यायालयों द्वारा कार्यान्वित होने योग्य रहने पर भी ऐतिहासिक कारणों से कॉमन लॉ के न्यायालयों द्वारा कार्यान्वित न होने के कारण 'चांसरी' न्यायालय द्वारा लागू किया जाता था।